শিবনাথ শাস্ত্রী কিংবা কমল সরকারের মতো কারও-কারও বইয়ে উনিশ শতকের ‌বাঙালির নবজাগরণের বিবরণ পাওয়া যায়। কিছু বই ইতিমধ্যেই উঠে গেছে দুষ্প্রাপ্যের তালিকায়। বিশ্ববিদ্যালয় পর্যায়ে নীরস গবেষণা ও ব্যক্তিগত পর্যায়ে তথ্যবিলাস ছাড়া এসব বইয়ের বোধহয় কোনো উপযোগিতা নেই আর! মাধ্যমিক বিদ্যালয় থেকেই তো আমাদের জানা দরকার ছিল হিন্দু কলেজ সম্পর্কে, রামমোহন সম্পর্কে। কিন্তু পাঠ্যপুস্তকে ‘নবজাগরণ'-এরই কোনো নামগন্ধ ছিল না সে-সময় (১৯৮৯-১৯৯৩)। শকুন্তলা-র লেখক বিদ্যাসাগরের নাম শুনলেও বিধবাবিবাহ-আন্দোলনের নায়ক বিদ্ [..]